Git হচ্ছে একধরণের Version Control System। আমরা যখন কোন কাজ বা প্রজেক্ট করি এবং করতে থাকি। কিছুদিন পর পর তা আপডেট করতে হয় এবং ওই প্রজেক্ট আপডেট করার জন্য আগের প্রজেক্টটা ডিলিট করে আবার নতুন করে আপডেট প্রজেক্টটা আপলোড করতে হয়। এইক্ষেত্রে Git এর মাধ্যমে আমরা প্রজেক্টটা খুব সহজে আপডেট করতে পারি।অনেক সময় বড় প্রজেক্ট দ্রুত করার জন্য আমাদের টিমের সাথে কাজ করতে হয় তখন টিমের এক একজন সদস্য এক একটি অংশ নিয়ে কাজ করে। এই কাজগুলো সমন্বয় করা সাধারণভাবে কিছুটা সময় সাপেক্ষ ব্যাপার।কিন্ত Git এর মাধ্যমে আমরা খুব সহজে সমন্বয় করতে পারি।এছাড়াও Git আমাদের activity এর হিসাব রাখে এবং খুব সুন্দরভাবে আমাদের প্রোফাইলে প্রদর্শ্ন করে। এর মাধ্যমে একজন ডেভেলপার সম্পর্কে খুব সহজে ধারণা পাওয়া যায়।

তাহলে দেখা যাক Git কিভাবে কাজ করে।

প্রথমে Git ডাউনলোড করে কম্পিউটারে ইন্সটল করতে হবে।আমরা যে প্রজেক্টটি Git এর মাধ্যমে আপডেট করতে চাই ওই একই নাম দিয়ে একটি প্রজেক্ট বানাতে হবে gitlab.com or github.com এ। আপনি চাইলে অন্য নাম দিয়ে ও খুলতে পারেন তবে একই নাম দিয়ে খুললে সুবিধা। তারপর ওই প্রজেক্ট ফাইলে গিয়ে মাউস এর রাইট ক্লিক করে Git Bash here এর ক্লিক করলে Git এর টারমিনাল ওপেন হবে। এরপর নিম্নবর্ণিত ধাপগুলো অনুসরণ করতে হবে.

১ম ধাপ: git init লিখে এন্টার চাপতে হবে। এটার মানে আমি এই প্রজক্টটা git এ initialize করতে চাই।

২য় ধাপ : git Status লিখে এন্টার চাপতে হবে। এটার মানে আমি এই প্রজক্টটার Status চেক করতে চাই।

প্রজেক্টের Status দেখাবে। যে ফাইলগুলো আপলোড নাই সেগুলো লাল দেখাবে।

৩য় ধাপ : এরপর ফাইলগুলো আপডেট করার জন্য যে কমান্ড দিতে হবে সেটি হল

git add \* সব ফাইল এড করার জন্য।

git add file name শুধু নির্দিষ্ট ফাইল এড করার জন্য।

৪থ ধাপ : এর পর git commit -m “your comment” কমান্ড টি দিতে হবে । আমরা পাশে আমাদের কমেন্ট লিখতে পারি।

৫ম ধাপ : এর পরে আমরা যে প্রজেক্টটি বানিয়েছিলাম ওইটার ইউ আর এল কপি করে নিচের কমান্ডে লিখতে হবে।

git remote add origin your url goes here.

৬ষ্ঠ ধাপ : এখন আমাদের ফাইল গুলো পুশ করার জন্য নিচের কমান্ডটি দিতে হবে

git push -u origin master

তাহলে আমাদের ফাইলগুলো আপলোড হয়ে যাবে।

এছাড়া আমরা বিভিন্ন ওর্য়াকপ্লেস থেকে একই প্রজেক্টে কাজ করার জন্য ফাইলটিকে অন্য যে কোন কম্পিউটারের অন্য যেকোন ফোল্ডারে কপি করতে চাইলে। নিচের কমান্ড টি চাপতে হবে

git clone project url of project

আমরা আমাদের ফাইলের আপডেট পাওয়ার পর সেটাতে কাজ করা উচিত। যেমন আমরা বাসায় যে কাজটা করলাম সেটা পুশ করে আপডেট করে দিলাম। কিন্তু সেই কাজটা তো আমাদের অফিসের কম্পিউটারে আপডেট নাই। সেক্ষেত্রে আমাদের আপডেট ফাইল পাওয়ার জন্য নিচের কমান্ড টি দিতে হবে।

git pull origin master

এইভাবে আমরা git ব্যবহার করে আমাদের প্রজেক্টের র্ভাসন কন্ট্রোল করতে পারি।